b'\n_START_ARTICLE_\nYst\xc3\xa4vyyden puisto\n_START_PARAGRAPH_\nYst\xc3\xa4vyyden puisto eli Yst\xc3\xa4vyyden luonnonsuojelualue on viiden kainuulaisen ja yhden ven\xc3\xa4l\xc3\xa4isen luonnonsuojelualueen muodostama kokonaisuus it\xc3\xa4rajan molemmin puolin. Suomi ja Neuvostoliitto perustivat vuonna sen vuonna 1989. Suomen alueet sis\xc3\xa4ltyv\xc3\xa4t my\xc3\xb6s Natura 2000 -alueisiin._NEWLINE_Puiston tarkoituksena on s\xc3\xa4ilytt\xc3\xa4\xc3\xa4 edustavia n\xc3\xa4ytteit\xc3\xa4 raja-alueen er\xc3\xa4maisesta luonnosta: metsist\xc3\xa4, soista, j\xc3\xa4rvist\xc3\xa4 ja virtaavista vesist\xc3\xa4. Raja-alueella olevat el\xc3\xa4imet, kuten karhut ja mets\xc3\xa4peurat vaeltavat maasta toiseen, joiden liikkumista my\xc3\xb6s yhteinen luonnonsuojelualue suojelee._NEWLINE_Puiston tavoitteena on mets\xc3\xa4peuran suojelun lis\xc3\xa4ksi Suomen ja Ven\xc3\xa4j\xc3\xa4n ymp\xc3\xa4rist\xc3\xb6n tutkimuksen ja ymp\xc3\xa4rist\xc3\xb6nsuojelualan yhteisty\xc3\xb6. Yst\xc3\xa4vyyden puiston tutkimuskeskus ja Kostamuksen luonnonpuisto toteuttavat raja-alueella yhteisi\xc3\xa4 tutkimushankkeita._NEWLINE_Kuhmossa sijaitsee Luontokeskus Petola, jossa annetaan tietoa Yst\xc3\xa4vyyden puistosta ja Kainuun muista luonnonsuojelualueista sek\xc3\xa4 my\xc3\xb6s suurpedoista.'